armvectores/hy_wikipedia_2023 huggingface dataset:
Տերա

Անվան այլ կիրառումների համար տե՛ս՝ Տերա (այլ կիրառումներ)Տերա-ն (հունարեն՝ τέρας -«հրեշ» ) (հայերեն նշանակումը՝ Տ, միջազգային նշանակումը՝ T) տասնորդական նախածանց է, որը մեծացնում է ֆիզիկական մեծությունը 1012(1 000 000 000 000) անգամ։
Օրինակ՝

1 տերահերց = 1012 Հերցկամ կրճատ գրելաձևով՝

1 ՏՀց = 1012 Հց


== Տերան որպես երկուական նախածանց ==
Թվային տեխնոլոգիաների հետ կապված բնագավառներում հաճախ մեծությունները պատիկ են լինում եկուսի որևէ աստիճանի, և այդ պատճառով հաճախ այդ բնագավառներում տերաբայթ ասելով նկատի են ունենում ոչ թե 1012 բայթ, այլ՝ 240 (10244)։ Շփոթություններից խուսափելու նպատակով 1999 թ․ Միջազգային էլեկտրոտեխնիկական կոմիտեն նոր ստանդարտ մտցրեց, որը սահմանում է նոր նախածանց՝ տեբի, որն արդեն մեծացնում է մեծությունը 240-ով և ոչ թէ 1012-ով։ Չնայած ստանդարտին՝ լայնորեն տարածված է, որ 1 տերաբայթ=240 բայթ։


== Տես նաև ==
Տասնորդական նախածանցներ
Տեբի


== Ծանոթություն ==
Բարակ սառույցի վրայով

«Բարակ սառույցի վրա» (ռուս.՝ «По тонкому льду»), խորհրդային ֆիլմ, որը նկարահանել է ռեժիսոր Դամիր Վյատիչի Բերեժնիխը Գեորգի Բրյանցևի համանուն վիպակի հիման վրա։
Ֆիլմը թողարկվել է Խորհրդային Միությունում 1966 թվականի սեպտեմբերի 26-ին։ Եղել է 1966 թվականի ամենաշահութաբեր ֆիլմերից մեկը ԽՍՀՄ-ում․ այդ տարում վաճառվել է 42,5 մլն տոմս։


== Սյուժե ==
Ֆիլմը նկարահանվել է Խորհրդային Միության պետական անվտանգության մարմինների 50-ամյակի կապակցությամբ։
Ֆիլմը պատմում է նախապատերազմական տարիներին գերմանական հետախուզության դեմ ԽՍՀՄ պետանվտանգության մարմինների աշխատակիցների պայքարի և Հայրենական մեծ պատերազմի տարիներին գերմանական զորքերի դեմ պայքարի մասին։
Ֆիլմի կենտրոնում երեք հակահետախույզների պատմությունն է։ 1939 թվականին չեկիստներ Բրագինը, Տրապեզնիկովն ու Բեզռոդնին հարձակվում են գերմանական հետախուզության ռեզիդենտ գնդապետ Դունկելի հետքի վրա։ Սակայն հետապնդման ժամանակ Դունկելը թաքնվում է։ Պատերազմի սկսվելուց հետո չեկիստները հանձնարարություն են ստանում տեղադրել թշնամու հետախուզական կենտրոնի դիրքը և կաթվածահար անել նրա աշխատանքը։ Այստեղ նրանք կրկին բախվում են գերմանացի հետախուզության գնդապետ Դունկելի հետ։ Չեկիստներին հաջողվում է բռնել Դունկելին և անցնել ճակատային գիծը։


== Դերերում ==
Վիկտոր Կորշունով – Դմիտրի Բրագին
Ֆելիքս Յավորսկի – Գենադի Վասիլևիչ Բեզրոդնի
Ալեքսեյ Էյբոժենկո – Անդրեյ Տրապեզնիկով
Միխայիլ Գլուզսկի – Ալեքսանդր Վասիլիևիչ Կոչերգին
Իզոլդա Վիվիցկայա – Օքսանա
Ալեքսեյ Ալեքսեև – Ակիմ
Նիկոլայ Կրյուչկով – Գերասիմ Տրոֆիմովիչ Պարոկոննի
Նիկոլայ Կրյուկով – գնդապետ Դունկել, նույն ինքը Ֆիդլեր
Օլեգ Մոկշանցև – վարորդ Միգալկին
Վասիլի Նեշչիպլենկո – Վիտկովսկի
Տատյանա Պանկովա – Կուլկովա, պառավ բապտիստ
Նիկոլայ Սմորչկով – Պավել Վասիլչիկով, պարտիզան
Գլեբ Ստրիժենով – Կարլ Ֆրիդրիխովիչ Ֆրանկենբերգ, բժիշկ-թերապևտ
Ալեքսանդր Շվորին – Վադիմ Դանիլովիչ Ֆիլին
Օլև Էսկոլա – շտուրմբանֆյուրեր Զեմելբաուեր
Լավրենտի Մասոխա – հաուպթման Ֆրոբլ


=== Էպիզոդներում ===
Բորիս Բիտյուկով – կապիտան Ռեշետով
Սերգեյ Գոլովանով – Բորիս Անտոնովիչ Սելիխով
Վադիմ Զախարչենկո – Կոշելկով
Նիկոլայ Պոգոդին – Կամենշչիկով
Լեոնիդ Պիրոգով – Ռեմիզով
Նիկոլայ Գրաբբե – Օսադչի
Ռոման Խոմյատով – Վոլոդյա Վորոբյով
Իվան Կուզնեցով
Իննա Ֆեոդորովա – բնակարանի տիրուհի
Սվետլանա Կոնովալովա
Եվգենի Շուտով – բժշկական փորձագետ Խոբոտով
Պյոտր Լյուբեշկին – Օմելչենկո, կուսկազմակերպման քարտուղար
Վիկտոր Ուրալսկի – լեյտենանտ Գուսև
Յուրի Կիրեև – ՆԳԺԿ-ի աշխատակից
Վալերիա Բեսկովա – Լարիսա Սերգեևնա Բրուսենցովա
Դմիտրի Օռլովսկի – հարցաքննվող
Նադեժդա Ֆեդոսովա – Նադեժդա Պետրովնա Պարոկոննայա
Իյա Մարքս – այցելու
Ելենա Վոլսկայա


== Նկարահանող  խումբ ==
Ռեժիսոր՝ Դամիր Վյատիչ-Բերեժնիխ
Սցենարիստ՝ Իվան Բակուրինսկի, Յուլիան Սեմյոնով
Գլխավոր օպերատոր՝ Նիկոլայ Օլոնովսկի
Գլխավոր նկարիչ՝ Յուրի Կլադիենկո
Կոմպոզիտոր՝ Մոիսեյ Վայնբերգ
Երգերի տեքստի հեղինակ՝ Միխայիլ Մատուսովսկի
Դիրիժոր՝ Էմին Խաչատրյան
Խորհրդատուներ՝ գնդապետ Ա. Կովալենկո, Հայնց Բրաուն
Վոկալ՝ Վլադիմիր Տրոշին (երգ «Друг»)


== Ծանոթագրություններ ==


== Արտաքին  հղումներ ==
«Բարակ սառույցի վրա» ֆիլմ // Յուլիան Սեմյոնովի մշակութային հիմնադրամ
Ռուսլան Ախիջակ

Ռուսլան Բայզետովիչ Ախիջակ (մարտի 8, 1975(1975-03-08), Տոմսկ, ՌԽՖՍՀ, ԽՍՀՄ), ռուս ֆուտբոլիստ, կիսապաշտպան (նախկինում՝ հարձակվող)։ Հայտնի է Տոմսկի «Տոմ» ակումբում իր ելույթներով, որի կազմում անցկացրել է 175 խաղ, խփել 51 գոլ, ինչի դարձել է հինգերորդ ցուցանիշն ակումբի ամբողջ պատմության մեջ։


== Կարիերա ==


=== Ակումբային ===
Տոմսկի «Լոկոմոտիվ» մանկապատանեկան մարզադպրոցի սան է, որտեղից տեղափոխվել է «Տորպեդոյի» պատանեկան թիմ (մարզիչները եղել են Բայզետ Ախիջակը և Պյոտր Կոստանտինովիչ Կոբզարը): Խաղացողի պրոֆեսիոնալ կարիերան սկսել է 1992 թվականին առաջին լիգայի «Տոմ» ակումբում։ 1995 թվականի մրցաշրջանի սկսվելուց առաջ համալրել է Լենինսկ Կուզնեցկու «Զարյա» ակումբի շարքերը, բայց չի մասնակցել ոչ մի խաղի և վերադարձել է Տոմսկ, որտեղ հանդես է եկել մինչև 2000 թվականը։ Ընդհանուր առմամբ յոթուկես տարվա ընթացքում անցկացրել է 175 խաղ և խփել 51 գոլ, որը դարձել է լավագույն արդյունքներից մեկը Տոմսկի ակումբի պատմության մեջ։
Հետագայում խաղացել է երկրորդ լիգայի «Տորպեդո-Վիկտորիա» (Նիժնի Նովգորոդ) և «Ֆաբուս» (Բրոննիցի) ակումբներում, ինչպես նաև Առաջին լիգայի «Սպարտակ-Նալիչիկ» ակումբում։ 2003 թվականին անցկացրել է երեք հանդիպում Ղազախստանի բարձրագույն լիգայի «Ժետիսու» ակումբի կազմում՝ խփելով մեկ գոլ։ Ինչից հետո բազմիցս փորձել է ամրապնդել իր տեղը Ռուսաստանի ստորին լիգաների տարբեր ակումբներում։ Խաղացողի կարիերան ավարտել է սիրողական լիգայի «Տոմսկ» ակումբի կազմում։
Վետերանների հավաքականի կազմում 2013 թվականի դեկտեմբերին դարձել է Տոմսկի ֆուտբոլի վետերանների միջմրցաշրջանային մրցություն հաղթող։ Եզրափակչում Տոմսկի թիմը 4:0 հաշվով հաղթել է Նովոսիբիրսկի թիմին, իսկ Ախիժակը գոլ է խփել։ 2014 թվականի հունիսի 1-ին ձևակերպել է հեթ-տրիկ վետերանների թիմի կազմում։ Տոմսկի թիմի հակառակորդը եղել է մոսկովյան «Սպարտակի» վետերանների թիմը։ Խաղն ավարտվել է ոչ-ոքի՝ 5:5 հաշվով։


=== Մարզչական ===
2007 թվականի նոյեմբերի 19-ից մինչև դեկտեմբերի 2-ը սովորել է ֆուտբոլային մարզիչների նախապատրաստման և արտոնագրման Հյուսիսարևմտյան տարածաշրջանային կենտրոնում, ստացել է «C» կատեգորիա։ Սկսել է աշխատել որպես ֆիզպատրաստման մարզիչ Տոմսկի թենիսի «Չեմպիոն» ակումբում ։


== Ձեռքբերումներ ==
«Տոմ» ակումբի լավագույն ռմբարկու (3) – 1994, 1995, 1996


== Անձնական կյանք ==
Ամուսնացած է։ Ռուսլանի դուստրը զբաղվում է սեղանի թենիսով։ 2011 թվականին ամուսնացել է երկրորդ անգամ։ Ունի որդի, որ ծնվել է 2015 թվականին։


== Ելույթների վիճակագրություն ==
Աղբյուրներ՝
Ելույթների վիճակագրությունը վերցված է Sportbox.ru մարզական մեդիա-պորտալից
Ելույթների վիճակագրությունը վերցված է FootballFacts.ru մարզական մեդիա-պորտալից


== Ծանոթագրություններ ==


== Արտաքին հղումներ ==
Ֆուտբոլիստի էջը Sportbox.ru կայքում
Ֆուտբոլիստի էջը FootballFacts.ru կայքում
Ալտո Բիոբիո

Ալտո Բիոբիո (իսպ.՝ Alto Biobío), կոմունա Չիլիում։ Վարչական կենտրոնը Ռալկո քաղաքն է։ Բնակչությունը՝ 1094 մարդ (2002)։ Քաղաքը և կոմունան մտնում են Բիո Բիո պրովինցիայի և Բիո Բիո մարզի մեջ։
Կոմունայի տարածքը՝ 2124,6 կմ2։ Բնակչության խտությունը՝ 4,26 մարդ/կմ2։


== Ժողովրդագրություն ==
Ըստ մարդահամարի տվյալների, որն անց է կացվել Վիճակագրության ազգային ինստիտուտի կողմից, կոմունայի բնակչությունը կազմում է 9054 մարդ, որոնցից 6084 -ը՝ տղամարդ և 2970 -ը՝ կին։
Կոմունայի բնակչությունը կազմում է Բիո Բիո մարզի ընդհանուր բնակչության 0,46 %-ը, ընդ որում՝ 82,36 %-ը՝ ապրում է գյուղական, իսկ 17,64 %-ը՝ քաղաքային բնակավայրերում։
(7727) Չեպուրովա

(7727) Չեպուրովա (անգլ.՝ Chepurova), աստերոիդ աստերոիդների հիմնական գոտում։ Հայտնաբերվել է 1975 թվականի մարտի 8-ին Նիկոլայ Չեռնիխի կողմից Նաուչնիում։
Միջին հեռավորությունը Արեգակից կազմում է 2,357738 ա. մ., առավելագույնը մոտենում է 2,0097 ա. մ. հեռավորության վրա և հեռանում 2,7058 ա. մ.։ Արեգակի շուրջ մեկ ամբողջական պտույտ է կատարում 1322,34 երկրային օրվա ընթացքում, իր ուղեծրով շարժվելով միջինում 0,272246 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,55° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7727) Չեպուրովա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կուլեյշոր

Կուլեյշոր (ռուս.՝ Кулейшор), գետ Ռուսաստանում, հոսում է Կոմի Հանրապետությունում, Նենեցյան Ինքնավար Օկրուգում։ Գետի երկարությունը 12 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինա֊Պեչորյան ավազանային շրջանին, գետի ջրատնտեսային տեղամասը Վյատկա գետն է, գետի ենթաավազանը Պեչորա գետն է։ Գետի գետային ավազանը Պեչորա գետն է.
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03050300212103000083520
Հիդրոլոգիական ուսումնասիրությունների կոդը - 103008352
Ավազանի կոդը -  03.05.03.002
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==
Կոզլովա (գետ Կամչատկայի վրա)

Կոզլովա (ռուս.՝ Козлова), գետ Կամչատկա թերակղզի, Ռուսաստանում։ Գետի երկարությունը 33 կմ։ Հոսում է Ելիզովսկի շրջանում և Կամչատկայի երկրամասում։ Թափվում է Խաղաղ օվկիանոս։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Անադիր Կոլսկի ավազանային շրջանին։
Տվյալներն ըստ ջրային ռեսուրսների ֆեդերատիվ տեսչության 'МПР России'>«Государственный водный реестр РФ: Козлова»։ Արխիվացված օրիգինալից 2012-09-20-ին։ Վերցված է 2015-05-23 </ref>.

Ջրային օբյեկտի, պետական ջրային գրանցման կոդը -19070000212120000019629
Հիդրոլոգիական ուսումնասիրությունների կոդը -
Ավազանի կոդը - 19.07.00.002
Հիդրոլոգիական ուսումնասիրությունների հատորի համարը - 20
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Բոսնիա (այլ կիրառումներ)

Բոսնիա կարող է վերաբերել.

Բոսնիա և Հերցեգովինա, հանրապետություն Եվրոպայի հարավ-արևելյքում։
Բոսնիա, պատմական շրջան Բալկանյան թերակղզում։
Բոսնա, գետ Բոսնիա և Հերցեգովինայում։


== Տես նաև ==
Հերցեգովինա (այլ կիրառումներ)
Բոսնիա և Հերցեգովինա (այլ կիրառումներ)
Շաոլինի արվեստը՝ օձ և արագիլ

«Շաոլինի արվեստը՝ օձ և արագիլ» (չինարեն 蛇鶴八步, պինին She hao ba bu, անգլերեն Snake & Crane Arts of Shaolin), գեղարվեստական ֆիլմ Ջեքի Չանի մասնակցությամբ՝ նկարահանված 1978 թվականին։ Ֆիլմի ռեժիսորը Չեն Չի Հուան է։ Ֆիլմը հայտնի է նաև այլ անվանումներով․ «Օձ և արագիլ՝ շաոլինի արվեստ», «Շաոլինի արագիլի և օձի տեխնիկան»։


== Սյուժե ==
Ամեն տարի քունգ–ֆուի ութ վարպետ Շաոլինի վանքերից միասին հավաքվում էին։ Մի անգամ՝ երկար քննարկումներից հետո, քունգ–ֆուի բոլոր հայտնի ձևերը ուսումնասիրելով՝ նրանք միացրին բոլոր այդ ձևերի լավագույն տեսակները։ Այդպես առաջացավ նոր տեխնիկա «Շաոլինի արագիլի և օձի տեխնիկան» անվամբ։ Այդ տեխնիկայի բոլոր գաղտնիքները գրի էին առնվում գրքում։
Ինչ–որ պահի բոլոր այդ վանականները անհետացան, նրանց հետ միասին անհետացավ և գիրքը։ Այժմ նա, ով իրեն համարում է քունգ–ֆուի վարպետ, ցանկանում է գնել այդ գիրքը և իմանալ «օձի և արագիլի» տեխնիկայի բոլոր գաղտնիքները։ Շուտով քաղաքում հայտարարում են, որ մի մարտիկ՝ Սու Ինֆեն (Ջեքի Չան) անունով, չի թաքցնում, որ այդ գիրքն իր մոտ է։


== Դերակազմը ==
Ջեքի Չան - Սու Ինֆեն
Մյաո Կեսյու - Տան Պին–էր
Ցզին Գան - Սև վիշապ ավազակախմբի վարպետ Ցզինը
Լի Յունգո - Սու Ինֆեն
Լյու Յաին - տիկին Արև
Մյաո Տյան - գլխավոր Գու
Լի Վենտայ - ծեր աղքատը


== Նկարահանման խումբը և տեխնիկական տվյալները ==
Կինոընկերություն․ Lo Wei Motion Picture Co., Ltd.
Պրոդյուսեր․ Լո Վեյ
Ռեժիսոր․ Չեն Չի Հուա
Ռեժիսորական խումբ․ Չեն Չի Հուա, Ջեքի Չան, Դու Վեյհե, Ցզոու Չժիլյան, Չեն Ժուլյան, Սուն Բենշու
Օպերատոր․ Չեն Չժունյուան
Դիմահարդար․ Չեն Շի
Մոնտաժը․ Հուան Չժիսյուն
Լեզու․ չինարեն
Տևողություն․ 96 րոպե
Ֆիլմի ֆորմատը․ գունավոր, ֆորմատ՝ 2,35։1, ձայնը՝ մոնո։


== Հետաքրքիր փաստեր ==
Ֆիլմի նկարահանման ընթացքում Ջեքի Չանը ստացել էի ձեռքի խորը բացվածք։
Նկարահանումները անցկացվել են Հարավային Կորեայում։


== Ծանոթագրություններ ==


== Արտաքին հղումներ ==
Ֆիլմէջը IMDb կայքում
Ֆիլմի էջը HKMDB կայքում
Ֆիլմի էջը Hong Kong Cinemagic կայքում
Օտոն (Վերին Պրովանսի Ալպեր)

Օտոն (ֆր.՝ Authon, օքս.՝ Auton)՝ համայնք Ֆրանսիայում, որը գտնվում է Պրովանս Ալպեր Լազուր ափ մարզի Վերին Ալպերի Պրովանսի գավառում։ Մտնում է Սիստերոն կանտոնի կազմի մեջ։ Կոմունայի շրջանը՝ Ֆորկալկե:
Համայնքի INSEE կոդ՝ 04231։


== Բնակչություն ==
Համայնքի բնակչությունը 2008 թվականին կազմում էր 40 մարդ։


== Կլիմա ==
Օտոնի կլիման միջերկրածովային է։ Ամռանը չուր ու տաք է իսկ է ձմռանը՝ սառը, երբեմն սառնամանիքային։


== Տնտեսություն ==
2007 թվականի տվյալներով 25 աշխատունակ տարիքի մարդկանցից (15-64 տարեկան) 18-ը տնտեսապես ակտիվ էին, 7-ը անգործ (ակտիվության ցուցանիշը 72,0 %, 1999 թվականին եղել է՝ 60,0 %)։ 18 աշխատունակ բնակիչներից 16-ը աշխատում էին (11 տղամարդ և 5 կին), անաշխատանք էին 2 կին։ 7 անգործ մարդկանցից 3-ը աշակերտներ կամ ուսանողներ են, 3-ը թոշակառու, 1-ը չէր աշխատում այլ պատճառներով:


== Տեսարժան վայրեր ==
Դղյակի փլատակներ, ոչնչացվել է 1393 թվականին
Սուրբ Մարիամ Մագդալինի եկեղեցի
Նոտր Դամ եկեղեցի
Սուրբ Մարտաի մատուռ, ամբողջովին վերակառուցվել է 2007 թվականին


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
«Վիճակագրության ազգային ինստիտուտ՝ Օտոն» (ֆրանսերեն)։ Արխիվացված օրիգինալից 2012-10-29-ին։ Վերցված է 2012-8-30 
«Օտոն» (ֆրանսերեն)։ cassini.ehess.fr։ Արխիվացված օրիգինալից 2013-01-22-ին։ Վերցված է 2013-01-13
Վաղինակ Ասլանյան

Վաղինակ Սիրեկանի Ասլանյան (դեկտեմբերի 21, 1918(1918-12-21), Երևան, Հայաստանի Առաջին Հանրապետություն - ապրիլի 8, 2005(2005-04-08), Երևան, Հայաստան), հայ նկարիչ, գծանկարիչ, Հայկական ԽՍՀ վաստակավոր նկարիչ։ Հայկական ԽՍՀ արվեստի վաստակավոր գործիչ։ Հայրենական մեծ պատերազմի մասնակից։ Հայրենական մեծ պատերազմի երկրորդ կարգի հաշմանդամ։ 


== Կենսագրություն ==
Վաղինակ Ասլանյանը ծնվել է 1918 թվականի դեկտեմբերի 21-ին, Երևանում, Արևմտյան Հայաստանից գաղթած բանվորի ընտանիքում։ 1934-1938 թվականներին սովորել և  ավարտել է Երևանի գեղարվեստի ուսումնարանը, 1950 թվականին՝ Երևանի գեղարվեստա-թատերական ինստիտուտը, 1938-1939 թվականներին աշխատել է Կալինինոյի շրջանի Սարատովկա գյուղում, որպես մանկավարժ։ 1938-1941 թվականներին սովորել է Կիևի գեղարվեստի ակադեմիայում, Բ. Վ. Յոհանսոնի արվեստանոցում (1950-1953, Մոսկվա)։ 
1939-1942 թվականներին ծառայել է Կարմիր բանակում (63-րդ Անդրկովկասյան հրաձգային դիվիզիայի 170-րդ սակրավորների հատուկ գումարտակում)։ 1941 թվականի օգոստոսի 25-ից Ասլանյանի դիվիզիան գտնվել է Պարսկաստանում (Խոյ և Մակու քաղաքներում՝ թուրքական սահմանի մոտ)։ 1941 թվականի դեկտեմբերի 31-ին Նովոռոսիյսկից մեկնած զորքերի հետ գրավել են Թեոդոսիա քաղաքը։ 1942 թվականին վիրավորվել է , տեղափոխվել Կերչի հոսպիտալ, այնուհետև՝ Տուապսե քաղաք, ապա՝ Կիսլովոդսկ։ Բուժվելուց հետո ուղարկել են Բաքու, որտեղից էլ զորացրվել է , որպես Հայրենական մեծ պատերազմի հաշմանդամ։ Պարգևատրվել է Հայրենական մեծ պատերազմի երկրորդ աստիճանի շքանշանով և բազմաթիվ այլ մեդալներով։
1960 թվականից դասավանդել է Երևանի գեղարվեստա-թատերական ինստիտուտում, պրոֆեսոր՝ 1987 թվականից։
Աշխատանքներից գտնվում են Հայաստանի ազգային պատկերասրահում։


== Պարգևներ ==
ՀԽՍՀ վաստակավոր նկարիչ
ՀԽՍՀ  արվեստի վաստակավոր գործիչ
Հայրենական մեծ պատերազմի երկրորդ աստիճանի շքանշան


== Ստեղծագործություններ ==
Ստեղծել է հիմնականում դիմանկարներ, դիմանկարային կոմպոզիցիաներ։

«Գորկին Հայաստանում», 1945
«Երիտասարդ Ալեքսանդր Սպենդիարյանը և Նիկոլայ Ռիմսկի-Կորսակովը» 1952-1953
«Կոմիտասի անվան քառյակը» 1955-1957
«Արամ Խաչատրյանի հեղինակային համերգը» 1960
«Իմ Էրեբունի», 1984-1985
«Կանտատ խաղաղության» 1987
«Գ. Դոլիձեի դիմնանկարը», 1961
«Մարտիրոս Սարյանի դիմանկարը», 1967
«Գուրգեն Ջանիբեկյանի դիմանկարը», 1972
«Պրոֆեսոր Ա. Լ. Միքայելյանի դիմանկարը», 1993


== Ծանոթագրություններ ==
Աղասի Սարգսյան (այլ կիրառումներ)

Աղասի Սարգսյան, կարող է վերաբերել՝

Աղասի Սարգսյան - խորհրդային պետական և կուսակցական աշխատող, ՀԽՍՀ վաստակավոր իռիգատոր
Աղասի Սարգսյան - հայ տնտեսագետ, տնտեսագիտական գիտությունների դոկտոր
Ռոբերտո Հիլբերտ

Ռոբերտո Յան Հիլբերտ (գերմ.՝ Roberto Hilbert, հոկտեմբերի 16, 1984(1984-10-16), Ֆորխհայմ, Վերին Ֆրանկոնիա, Բավարիա, Գերմանիայի Ֆեդերատիվ Հանրապետություն), գերմանացի ֆուտբոլիստ, կիսապաշտպան։ Հանդես է գալիս գերմանական «Բայեր 04»-ի կազմում։
2007-2008 թվականների ընթացքում հանդես է եկել Գերմանիայի ազգային հավաքականի կազմում։


== Ակումբային կարիերա ==
Ռոբերտո Հիլբերտը իր պրոֆեսիոնալ կարիերան սկսել է «Գրոյտեր Ֆյուրտ»-ի կազմում։ Թիմի կազմում անցկացրած առաջին մրցաշրջանի ընթացքում Հիլբերտը մասնակցել է 34 հանդիպման՝ դառնալով 3 գոլի հեղինակ։
2006 թվականի ամռանը Ռոբերտոն միացել է Բոնդեսլիգան ներկայացնող «Շթութգարթ» ակումբին։ Առաջին իսկ մրցաշրջանում նա օգնել է թիմին դառնալ Բունդեսլիգայի չեմպիոն։ Թիմի կազմում նա երբեմն հանդես է եկել աջ կիսապաշտպանի դիրքում, սակայն նա հիմնականում հանդես է եկել ձախ եզրում։
2010 թվականի հունիսի 22-ին ֆուտբոլիստը տեղափոխվել է թուրքական «Բեշիկթաշ»։ Նա թիմի հետ կնքել է 3-ամյա պայմանագիր։ Իր առաջին գոլը թուրքական ակումբի կազմում Հիլբերտը խփել է 2010 թվականի օգոստոսի 17-ին՝ Եվրոպայի լիգայի շրջանակներում կայացած «Հելսինկի»-ի դեմ խաղում։
2013 թվականի հուլիսի 12-ին ազատ գործակալի կարգավիճակով Ռոբերտո Հիլբերտը միացել է «Բայեր 04»-ին։ Հիլբերտը թիմի հետ կնքել է 2 տարվա պայմանագիր։ 2016/17 մրցաշրջանից հետո ֆուտբոլիստը հեռացել է գերմանական ակումբից։


== Միջազգային կարիերա ==
Գերմանիայի ազգային հավաքականի կազմում Ռոբերտո Հիլբերտը իր նորամուտը նշել է 2007 թվականի մարտի 28-ին՝ Դանիայի հավաքականի դեմ խաղում։


== Ձեռքբերումներ ==
Գերմանիայի չեմպիոն - 2007/08
Թուրքիայի գավաթակիր - 2010/11


== Ծանոթագրություններ ==


== Արտաքին հղումներ ==
Պաշտոնական կայքը Archived 2020-08-05 at the Wayback Machine.
Պրոֆիլը transfermarkt.com կայքում(անգլ.)
Now What?!

Now What?! (Հիմա ի՞նչ), Դիփ Փարփլ ռոք-խմբի 19-րդ ստուդիական ալբոմը, որը լույս է տեսել 2013 թ. ապրիլի 26-ին։ Ալբոմի թողարկողն է Բոբ Էզրինը։ Վերջին յոթ տարիներին սա խմբի առաջին ալբոմն էր՝ սկսած Rapture of the Deep-ից (2005)։
Ալբոմի անունը հայտարարվեց 2013 թ. փետրվարի 26-ին։ Երկու երգեր սինգլի տեսքով թողարկվեցին CD-ի և վինիլային տեսքով։


== Երգեր ==
Ալբոմն ընդգրկում է տասնմեկ երգ, այդ թվում՝

"Out of Hand"
"Hell to Pay"
"Weirdistan"
"Uncommon Man"
"Above and Beyond"
"All the Time in the World"


== Անձնակազմ ==
Deep PurpleՅան Փեյս - հարվածայիններ
Յան Գիլլան - վոկալ
Ռոջեր Գլովեր - բաս
Սթիվ Մորս - կիթառ
Դոն Էյրի - ստեղնայիններ


== Հիթ-շքերթներ ==


== Աղբյուրներ ==
Լիվինիո

Լիվինիո (իտալերեն՝ Livigno), կոմունա Իտալիայում։ Գտնվում է Լոմբարդիա մարզի Սոնդրիո գավառում։
Բնակչության թվաքանակը 2004 թվականի տվյալներով եղել է 5065, բնակչության խտությունը կազմել է 24 մարդ/կմ²։ Զբաղեցնում է 221 կմ² տարածք։ Էլեկտրոնային փոստ՝ 23030, հեռախոսային կոդ՝ 0342։
Լիվինիոն լեռնադահուկային կարևոր առողջարան է, որտեղ ձյունը պահպանվում է մինչև մայիսի կեսերը։ Այստեղ Կարոզելլո և Մոտտոլինո դահուկային  գոտիներում գործում են 31 վերելակ, 115 կիլոմետր ընդհանուր երկարությամբ տարատեսակ դահուկուղիներ, ավտոբուսներով կանոնավոր կերպով կազմակերպվում է դահուկորդների անվճար փոխադրումը (դրա շնորհիվ վերանում է ավտոմեքենաներ և այլ փոխադրամիջոցներ օգտագործելու անհրաժեշտությունը)։ 
Բնակավայրի բուռն զարգացման գործում վճռորոշ դեր է խաղացել 1965 թվականին շվեյցարական Engadiner Kraftwerke AG ընկերության կառուցած  Մունտ լա Շերա թունելը. մինչ այդ աշխարհից տարվա ինն ամիսը կտրված Լիվինիոն այդ թունելի շնորհիվ կլոր տարին այցելուներ է ընդունում Եվրոպայի տարբեր ծայրերից։ 
Պակաս կարևոր չէ այն հանգամանքը, որ քաղաքում առևտուրն իրականացվում է առանց հարկ ու տուրքի (այդ կարգը պահպանվում է 16-րդ դարից մինչև օրս)։


== Կլիմա ==


== Տվյալներ ==
Պաշտոնական կայք՝ http://www.comune.livigno.so.it/


== Պատկերասրահ ==

		
		
		
		


== Ծանոթագրություններ ==


== Արտաքին հղումներ ==
Պաշտոնական կայք(իտալ.)
Օպիդո Լուչանո

Օպիդո Լուչանո (իտալերեն՝ Oppido Lucano), կոմունա Իտալիայում, Բազիլիկատա մարզում՝ Պոտենցա գավառում։
Բնակչությունը կազմում է 3897 մարդ, բնակչության խտությունը կազմում է 71,3 մարդ/կմ²։ Զբաղեցնում է 54 կմ² տարածք։ Փոստային ինդեքսն է՝ 85015։ Հեռախոսային կոդը՝ 0971։


== Ծանոթագրություններ ==
Էսկասենա դել Կամպո

Էսկասենա դել Կամպո (իսպ.՝ Escacena del Campo), մունիցիպալիտետ Իսպանիայում։ Գտնվում է Ուելվա պրովինցիայի Անդալուզիա ինքնավար համայնքի կազմում։ Տարածքը կազմում է 136 կմ2, բնակչությունը՝ 1996 մարդ (2010 թվականի տվյալներով)։ Պրովինցիայի վարչական կենտրոնից գտնվում է 61 հեռավորության վրա։


== Ժողովրդագրություն ==


== Արտաքին հղումներ ==
Escacena del Campo
Escacena del Campo Archived 2017-04-19 at the Wayback Machine.
Կոմիտաս (այլ կիրառումներ)

Կոմիտաս, կարող է վերաբերել՝

Կոմիտաս - հայ երգահան, երգիչ, երաժշտական էթնոլոգ, երաժշտագետ, վարդապետ և ուսուցիչ
Կոմիտաս - հայկական երկսեռ երգչախումբ Ռոսելում (Բուլղարիա)
Կոմիտաս - հայկական երկսեռ երգչախումբ Բուխարեստում
Կոմիտաս - Եղիշե Թադևոսյանի (1870-1936) 1936 թվականին վրձնած մեծադիր կտավը
Հիերարխիա

Հիերարխիա (հունարեն ἱεραρχία՝ - «քահանայապետի կանոն» բառից), ամբողջի մասերի կամ տարրերի դասավորումը ըստ բարձրից ցածր կարգի։ «Հիերարխիա» տերմինը գործածել է Դիոնիսիոս Կեղծ Արեոպա-Գիտեսը (V դարի 2-րդ կեսից ոչ շուտ) «Երկնային հիերարխիայի մասին» և «Եկեղեցական հիերարխիայի մասին» տրակտատներում, և մինչև XIX դարը հիերարխիան գործածվել է քրիստոնեական եկեղեցու կազմակերպությունը բնութագրելու համար։ Գիտության մեջ հիերարխիա հասկացությունն սկսել է մշակվել XIX դարի 2-րդ կեսից։ Սոցիալական գիտություններում, սկզբնապես հիերարխիա հասկացությունը կիրառվում էր հակամարտ հասարակության մեջ դասային-դասակարգային բաժանումները (օրինակ, ֆեոդալական հիերարխիա) և իշխանության կառուցվածքը, հատկապես բյուրոկրատիան բնութագրելու համար։ Ժամանակակից սոցիոլոգիայի մեջ բազմաթիվ ուսումնասիրություններ են նվիրվում հեղինակության հիերարխիային, հարստության հիերարխիաին։
Դովբիշի

Դովբիշի (ուկրաիներեն՝ Довбиші), գյուղ Ուկրաինայի Ժիտոմիրի մարզի Չուդնևսկի շրջանում։
2001 թվականի տվյալներով Դովբիշի գյուղում բնակվում էր 114 մարդ։ Բնակավայրը զբաղեցնում է 0,593 կմ² տարածք։ Բնակչության խտությունը կազմում էր 192,24 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ֆուտբոլի Պորտուգալիայի սուպերգավաթ 2011

Ֆուտբոլի Պորտուգալիայի Սուպերգավաթ 2011 (պորտ.՝ Supertaça Cândido de Oliveira 2011), անցկացվել է 2011 թվականի օգոստոսի 7-ին Ավեյրու քաղաքի «Estádio Municipal de Aveiro» մարզադաշտում։ Միմյանց դեմ մրցում էին 2010/2011 մրցաշրջանի հաղթող Պորտուն և 2010/11 մրցաշրջանի գավաթակիր Վիտորիան։


== Խաղ ==


== Ծանոթագրություններ ==


== Հղումներ ==
Պորտուգալիայի սուպերգավաթը worldfootball.net կայքում
Երվանդ Հյուսիսյան հայագիտական հիմնարկ

Երվանդ Հյուսիսյան հայագիտական հիմնարկ, հիմնվել էր 1964 թվականին, Բեյրութում (Լիբանան), իտալահայ Երվանդ Հյուսիսյանի նվիրատվությամբ, Հովակիմյան-Մանուկյան վարժարանի շենքում։
Նպատակն էր հայագիտական գիտելիքներ տալ սփյուռքահայ ուսուցիչներին և մամուլի աշխատողներին։ Դասախոսությունները լինում էին երեկոյան, շաբաթը 4 օր։ Ուսման տևողությունը 4 տարի էր։ Շրջանավարտները, բացի քննությունից, ուսումնասիրություն էին գրում հայագիտական որևէ նյութի մասին։ Դասավանդվում էին աշխարհաբար, գրաբար, հայ նոր գրականություն, լեզվաբանություն, հայ դպրոց և մանկավարժություն, փիլիսոփայություն, հայոց լեզու, ճարտարապետություն, երաժշտություն, մանրանկարչության պատմություն, պատմական և Սովետական Հայաստանի աշխարհագրություն։ Դասախոսներից էին Վահե-Վահյանը, Գ․ Ահարոնյանը, Ա․ Պատմագրյանը և ուրիշներ։ 1975 թվականի տվյալներով ունեցել է 50 աշակերտ։
Բեզիմյանկա (այլ կիրառումներ)

Բեզիմյանկա, կարող է վերաբերել՝

Բեզիմյանկա - գետ Ռուսաստանում, հոսում է Կարելական ինքնավար հանրապետությունում
Բեզիմյանկա - գետ Ռուսաստանում, հոսում է Կրասնոդարի երկրամասում
Բեզիմյանկա - գետ Ռուսաստանում, հոսում Վոլգոգրադի մարզում
Բեզիմյանկա - գյուղ (խուտոր) Ռուսաստանի Դաշնության Ռոստովի մարզի Մորոզովսկի շրջանում
Բեզիմյանկա - գյուղ Ռուսաստանի Սմոլենսկի մարզի Նովոդուգինսկի շրջանի կազմում
Քլարկ շրջան (այլ կիրառումներ)

Քլարկ շրջան, կարող է վերաբերել՝

Քլարկ շրջան - ԱՄՆ Ալաբամա նահանգի շրջաններից մեկը
Քլարկ շրջան - ԱՄՆ Այդահո նահանգի 44 վարչական միավորներից մեկը
Քլարկ շրջան - ԱՄՆ Այովա նահանգի 99 վարչական միավորներից մեկը
Քլարկ շրջան - ԱՄՆ Իլինոյս նահանգի 102 վարչական միավորներից մեկը
Քլարկ շրջան - ԱՄՆ Ինդիանա նահանգի 92 վարչական միավորներից մեկը
Քլարկ շրջան - ԱՄՆ Կանզաս նահանգի 105 վարչական միավորներից մեկը
Քլարկ շրջան - ԱՄՆ Կենտուկի նահանգի 105 վարչական միավորներից մեկը
Քլարկ շրջան - ԱՄՆ Հարավային Դակոտա նահանգի 66 վարչական միավորներից մեկը
Քլարկ շրջան - ԱՄՆ Միսսիսիպի նահանգի 82 վարչական միավորներից մեկը
Քլարկ շրջան - ԱՄՆ Միսսուրի նահանգի 114 վարչական միավորներից մեկը
Քլարկ շրջան - ԱՄՆ Նևադա նահանգի 16 վարչական միավորներից մեկը
Քլարկ շրջան - ԱՄՆ Ջորջիա նահանգի 159 վարչական միավորներից մեկը
Կաքավիչ

Կաքավիչ, հայ հին և միջնադարյան աշխարհիկ պրոֆեսիոնալ թատրոնի դերասան՝ մենապարող։ Կաքավիչը եղել է շրջիկ դերասան, ելույթ ունեցել գուսանների հետ նախարարական խնջույքներում, ժողովրդական հավաքատեղիներում և այլուր։ Կոչվել են նաև վարձակ։
Բուայյո Սեն Ժերոմ

Բուայյո Սեն Ժերոմ (ֆր.՝ Boyeux-Saint-Jérôme), կոմունա Ֆրանսիայում, մտնում է Ռոն Ալպեր մարզի կազմի մեջ։ Մտնում է Պոնսեն կանտոնի կազմի մեջ։ Կոմունայի օկրուգը Նանտյուան է։
Կոմունայի INSEE կոդը՝ 01056։


== Աշխարհագրություն ==
Կոմունան Փարիզ քաղաքից գտնվում է 400 կմ հարավ-արևելք, դեպի հյուսիս-արևելք՝ Լիոն քաղաք, 60 կմ է և 27 կմ հարավ-արևելք Բուրկ ան Բրեսից։


== Կլիմա ==
Կլիման ցամաքային է ցուրտ ձմեռներով և տաք ամառներով։ Անձրևներ լինում են հիմնականում ամռանը։


== Պատմություն ==
Գյուղի առաջին հիշատակումը թվագրվում է XII դարում։


== Բնակչություն ==
Կոմունայի բնակչությունը 2010 թվականին կազմել է 321 մարդ։


== Քաղաքապետեր ==


== Տնտեսություն ==
2010 թվականին աշխատունակ տարիքի (15-64 տարեկան) ունեցող 191 մարդկանցից 148-ը տնտեսապես ակտիվ են եղել, 43-ը՝ պասիվ (ակտիվության ցուցանիշը` 77,5% է, 1999 թվականին՝ 70,6%)։ 148 ակտիվ բնակիչներից աշխատել են 132-ը (75 տղամարդ, 57 կին), գործազուրկ եղել են 16-ը (4 տղամարդ, 12 կին)։ 43 պասիվներից 7 հոգի եղել են աշակերտ կամ ուսանող, 24-ը՝ թոշակառու, 12 պասիվ են եղել այլ պատճառներով։


== Տեսարժան վայրեր ==
Եկեղեցի (XIII դար)։
Շատիյոն դե կորնելի մատուռը։


== Ծանոթագրություններ ==


== Արտաքին հղումներ ==
«Բուայյո Սեն Ժերոմ» (ֆրանսերեն)։ Ֆրանսիայի տնտեսական և վիճակագրական հետազոտությունների ազգային ինստիտուտ։ Վերցված է 2014-05-18 
«Բուայյո Սեն Ժերոմ» (ֆրանսերեն)։ cassini.ehess.fr։ Վերցված է 2014-05-18
Դեֆորմացիայի աշխատանք

Դեֆորմացիայի աշխատանք, մարմնի ներքին ուժերի կատարած աշխատանքը դեֆորմացիայի ընթացքում։ Առաձգական դեֆորմացիայի դեպքում դեֆորմացիայի տեսակարար աշխատանքը (առաձգական պոտենցիալ) որոշվում է 
  
    
      
        a
        =
        
          
            1
            2
          
        
        (
        
          σ
          
            1
          
        
        
          ε
          
            1
          
        
        +
        
          σ
          
            2
          
        
        
          ε
          
            2
          
        
        +
        
          σ
          
            3
          
        
        
          ε
          
            3
          
        
        )
      
    
    {\displaystyle a={\frac {1}{2}}(\sigma _{1}\varepsilon _{1}+\sigma _{2}\varepsilon _{2}+\sigma _{3}\varepsilon _{3})}
   բանաձևով, ուր 
  
    
      
        
          σ
          
            1
          
        
        ,
        
          σ
          
            2
          
        
        ,
        
          σ
          
            3
          
        
      
    
    {\displaystyle \sigma _{1},\sigma _{2},\sigma _{3}}
   ուղղանկյուն զուգահեռանիստի նիստերի վրա գործող գլխավոր լարումներն են, իսկ 
  
    
      
        
          ε
          
            1
          
        
        ,
        
          ε
          
            2
          
        
        ,
        
          ε
          
            3
          
        
      
    
    {\displaystyle \varepsilon _{1},\varepsilon _{2},\varepsilon _{3}}
  -ը՝ զուգահեռանիստի կողերի համապատասխան հարաբերական երկարացումները։ Առաձգականության սահմաններից դուրս կամ 
  
    
      
        σ
      
    
    {\displaystyle \sigma }
  -ի և 
  
    
      
        ε
      
    
    {\displaystyle \varepsilon }
  -ի միջև ոչ-գծային կապերի դեպքում բանաձևն այլևս ճիշտ չէ և կախված է դեֆորմացիայի ընթացքից։
Դեֆորմացիայի լրիվ աշխատանքը 
  
    
      
        (
        A
        )
      
    
    {\displaystyle (A)}
   սահմանվում է որպես մարմնի ամբողջ ծավալով դեֆորմացիայի տեսակարար աշխատանքի գումար՝ 
  
    
      
        A
        =
        ∫
        a
        d
        x
        d
        y
        d
        z
      
    
    {\displaystyle A=\int adxdydz}
  ։ Դեֆորմացիայի լրիվ աշխատանքը, համաձայն էներգիայի պահպանման օրենքի, կարելի է որոշել նաև որպես արտաքին ուժերի աշխատանք, որը մեծությամբ հավասար է դեֆորմացիայի աշխատանքին և ունի հակառակ նշան։
Տագասաառե

Տագասաառե (էստ․՝ Tagassaare), գյուղ Էստոնիայի Պյարնումաա նահանգի Վենդռա շրջանում։
2011 թվականի տվյալներով գյուղում բնակվում էր 22 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Նախերգանք (երաժշտություն)

Նախերգանք, ուվերտյուր ( ouverture, < ouvrir – բացել), օպերայի, բալետի, օրատորիայի, դրամայի, ֆիլմի նվագախմբի նախաբանը, որի հիմքում սովորաբար ստեղծագործության հիմնական բովանդակությունն անդրադարձնող թեմաներ են։ Այն կենտրոնացնում է ունկնդրի ուշադրությունը, նրան հոգեբանորեն նախապատրաստում հետագա գործողություններն ընկալելու համար։ 
Առաջին նմուշներից  Կլաուդիո Մոնտեվերդիի «Օրփեոս» օպերայի նախաբանը (1607 թվական)։ Նախերգանքը կարող է թեմատիկորեն կապված լինել օպերայի հետ (Միխայիլ Գլինկայի «Իվան Սուսանին», «Ռուսլան և Լյուդմիլա») կամ ընդհանրացված արտահայտել նրա հիմնական բնույթը (Վոլֆգանգ Ամադեուս Մոցարտի «Ֆիգարոյի ամուսնությունը», Ջոակինո Ռոսսինիի «Սևիլյան սափրիչ»)։ 
Լինելով կերպարфошт բովանդակությամբ նշանակալի, նաև ավարտուն՝ օպերայի կամ դրամայի Նախերգանքները հաճախ դառնում են ինքնուրույն գործ և ընդգրկվում համերգային ծրագրերում (Լյուդվիգ վան Բեթհովենի «Էգմոնտ»-ի և
«Կորիոլան»-ի Նախերգանքները՝ Գյոթեի և Գ. ֆոն Կոլլիի համանուն դրամաների համար գրված երաժշտությունից, Արմեն Տիգրանյանի «Անուշ» օպերայի վոկալ-սիմֆոնիկ նախերգանքները)։
Ծրագրային, դրամատիկական, նկարագրային և այլ բնույթի 1-մասանի նվագախմբային պիես՝ գրված մեծ մասամբ սոնատային ալեգրոյի ձևով (Պյոտր Չայկովսկու «Ռոմեո և Ջուլիետ» ֆանտազիա-նախերգանքը, Ալեքսանդր Գլազունովի «Հանդիսավոր», Ա. Հարությունյանի «Տոնական» նախերգանքները)։
Ֆրեդերիկ Պերլզ

Ֆրից (Ֆրեդերիկ Սոլոմոն) Պերլզ (հուլիսի 8, 1893(1893-07-08), Բեռլին, Գերմանական կայսրություն - մարտի 14, 1970(1970-03-14), Չիկագո), գեշտալտ թերապիայի հիմնադիրն է։ Սկզբում լինելով հոգեվերլուծության ներկայացուցիչ, ավելի ուշ հիասթափվում է դրանից ու ստեղծում նոր ուղղություն։


== Կենսագրություն ==
Ծնվել է 1893 թվականին Գերմանիայում՝ հրեաների ընտանիքում։ Մանկության տարիներին Ֆրիցը շատ դժվար է հարմարվել դպրոցին։ Նրան հեռացրել են դպրոցից երկու անգամ յոթերորդ դասարանում մնալուց հետո։ Սակայն հետագայում շարունակել է ուսումը, ավարտել դպրոցն ու ընդունվել բժշկական ֆակուլտետը՝ սկզբում Ֆրեյսբուրգի, ապա Բեռլինի համալսարանում։ Նա ստանում է դոկտորի աստիճան հոգեբուժության ոլորտում։
1926 թվականին աշխատում էր ռազմական ուղեղային վնասվածքների ինստիտուտում Կուրտ Գոլդշտեյնի հետ համատեղ։ 
1927 թվականին տեղափոխվում է Վիեննա և սկսում է լրջորեն զբաղվել հոգեվերլուծությամբ։ Նրա հոգեվերլուծողը Վիլհելմ Ռայխն է եղել։ Նրա հետ աշխատել են Քերըն Հորնին, Օտտո ֆենիխելը, Հելեն Դեյչը և այլք։ 
1933 թվականին, երբ Հիտլերը եկավ իշխանության, Պերլզը փախնում է Հոլանդիա, ապա Հարավային Աֆրիկա, ուր հիմնում է հարավաֆրիկյան հոգեվերլուծության ինստիտուտը։
1936 թվականին տեղի է ունենում բախտորոշ հանդիպումը Զիգմունդ Ֆրոյդի հետ։ Այդ չորսրոպեանոց հանդիպումից հետո սկսում է Պերլզի առանձնացումը հոգեվերլուծությունից։
1942 թվականին տպագրվում է նրա անկյունաքարային «Էգո, սով ու ագրեսիա» աշխատությունը, որը 1946 թվականին վերջնական խզում է կապը հոգեվերլուծողների հետ և տեղափոխվում է ԱՄՆ։ 1952 թվականին Նյու Յորքում հիմնում է գեշտալտ թերապիայի առաջին ինստիտուտը։
Մահացել է 1970 թվականին Վանկուվեր Այլանդում, գեշտալտ թերապևտիկ առաջին համայնքի տարածքում։


== Ծանոթագրություններ ==
Լաեկվեռե (այլ կիրառումներ)

Լաեկվեռե, կարող է վերաբերել՝

Լաեկվեռե - գյուղական ավան Էստոնիայի Լյաենե-Վիրումաա նահանգի Լաեկվեռե շրջանում
Լաեկվեռե - շրջան Էստոնիայի Լյաենե-Վիրումաա նահանգում
Մայք Միզանին

Մայքլ Գրեգորի Միզանին (անգլ.` Michael Gregory Mizanin, հոկտեմբերի 8, 1980(1980-10-08), Parma, Cuyahoga County, Օհայո, ԱՄՆ), ամերիկացի պրոֆեսիոնալ ըմբշամարտիկ, հեռուստատեսային դեմք և կինոդերասան։ Ներկա պահին հանդես է գալիս «WWE» կազմակերպությունում՝ «Միզ» (The Miz) ռինգային կեղծանվամբ։


== Արտաքին հղումներ ==
WWE էջը
Նիկոլաևսկի գյուղական խորհուրդ (այլ կիրառումներ)

Նիկոլաևսկի գյուղական խորհուրդ, կարող է վերաբերել՝

Նիկոլաևսկի գյուղական խորհուրդ - Ուկրաինայի Սումիի մարզի Բուրինսկի շրջանում
Նիկոլաևսկի գյուղական խորհուրդ - Ուկրաինայի Խարկովի մարզի Զաչեպիլովսկի շրջանում
Նիկոլաևսկի գյուղական խորհուրդ - Ուկրաինայի Խարկովի մարզի Դվուրեչանսկի շրջանում
Նիկոլաևսկի գյուղական խորհուրդ - Ուկրաինայի Սումիի մարզի Ռոմենսկի շրջանում
Նիկոլաևսկի գյուղական խորհուրդ - Ուկրաինայի Սումիի մարզի Սումսկի շրջանում
Սան Վիսենտի Ֆեռեր

Սան Վիսենտի Ֆեռեր (պորտ.՝ São Vicente Ferrer), համայնք Բրազիլիայում՝ Մարանիան նահանգի կազմում։ Գտնվում է Մարանիան նահանգի արևելյան մարզում։ Մտնում է Մեդիու Մեարին գավառի կազմի մեջ։ Բնակչությունը կազմում է 20 256 մարդ՝ 2006 թվականի տվյալներով։ Գրավում է 390,404 կմ² տարածք։ Բնակչության խտությունը՝ 51,0 մարդ/կմ²։
Քաղաքի տոնը նշվում է օգոստոսի 27-ին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է՝ 17.881.289,00 ռեալ (տվյալները Բրազիլիայի աշխարհագրության և վիճակագրության ինստիտուտի)
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 930,40 ռեալ (տվյալները Բրազիլիայի աշխարհագրության և վիճակագրության ինստիտուտի)
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,571 (տվյալները ՄԱԿ-ի զարգացման ծրագրի)։
Տեզիյիո

Տեզիյիո  (ֆր.՝ Thézillieu), կոմունա Ֆրանսիայում, Ռոն Ալպեր մարզի Էն գավառում։ Մտնում է Օտվիլ Լոնես կանտոնի մեջ։ Կոմունայի շրջանը՝ Բելլե։
Կոմունայի INSEE կոդը՝ 01417։


== Աշխարհագրություն ==
Կոմունան Փարիզ քաղաքից գտնվում է 410 կմ հարավ-արևելք, Լիոն քաղաքից 65 կմ դեպի արևելք, 45 կմ հարավ-արևելք Բուրկ ան Բրեսից։


== Կլիմա ==
Կլիման կիսացամաքային է, ձմռանը ցուրտ է, իսկ ամռանը՝ տաք։ Կոմունայում անձրևներ հաճախ են լինում, հիմնականում՝ ամռան ամիսներին։


== Բնակչություն ==
Կոմունայի բնակչությունը 2010 թվականին կազմել է 324 մարդ։


== Ադմինիստրացիա ==


== Տնտեսություն ==
2010 թվականին աշխատունակ տարիք (15-64 տարեկան) ունեցող 192 մարդկանցից 146-ը տնտեսապես ակտիվ են եղել, 46-ը՝ պասիվ (ակտիվության ցուցանիշը՝ 76,0% է, 1999 թվականին՝ 70,4 %)։ 146 ակտիվ բնակիչներից աշխատել են 139-ը (79 տղամարդ, 60 կին), գործազուրկ է եղել 7 մարդ (3 տղամարդ և 4 կին)։ 46 պասիվներից 11 մարդ եղել են աշակերտ կամ ուսանող, 22-ը՝ թոշակառու, 13-ը պասիվ են եղել այլ պատճառներով։


== Ծանոթագրություններ ==


== Արտաքին հղումներ ==
Ֆրանսիայի տնտեսական հետազոտությունների և վիճակագրության ազգային ինստիտուտ (ֆր.)
cassini.ehess.fr. Проверено 12 мая 2014.
Սոխակի վիշտը

«Սոխակի վիշտը», Հովհաննես Թումանյանի բանաստեղծություններից։


== Պատմություն ==
Բանաստեղծության գրման ստույգ տարեթիվը հայտնի չէ։
Առաջին անգամ տպագրվել է 1910 թվականին «Հասկեր» ամագրի № 11-ում (էջ 309)` «Ժողովրդական» ենթավերնագրով, ստորագրված՝ «Կազմեց Հ․ Թ․»: Այնուհետև՝ Կոստանդնուպոլսում՝ 1922 թվականին լույս տեսած Հովհաննես Թումանյանի բանատեղծությունների գրքի «Ժողովրդական երգեր» բաժնում( էջ 137-138), առանց ենթավերնագրի, ապա Երևանում՝ 1940-1959 թվականներին լույս տեսած Հովհաննես Թումանյանի երկերի ժողովածուի գիտական հրատարակության առաջին հատորում (էջ 162)։
Բանաստեղծության ակունքը ժողովրդական է։ Տպագրվել է նաև Կոմիտասի և Մանուկ Աբեղյանի «Հազար ու մի խաղ» ժողովածուում։
Բանաստեղծը պահել է ժողովրդական երգի լեզվաոճական տարրերը, կրճատել որոշ տողեր, ավելացրել նորերը, փոխել տողերի դասավորությունը, վերնագրել «Սոխակի վիշտը» և ստեղծել բոլորովին նոր բանաստեղծություն։
Ինքնագիրը չի պահպանվել։
Հովհաննես Թումանյանի երկերի լիակատար ժողովածուի 1-ին հատորում արտատպվել է Կոստանդնուպոլսում լույս տեսած բանաստեղծությունների գրքից։


== Ծանոթագրություններ ==
Ժեկան

Ժեկան (ռուս.՝ Жекан), գետ Ռուսաստանում, հոսում է Վերխնեկամսկի շրջանում և Կիրովի մարզում։ Գետաբերանը տեղակայված է Կուժվա գետի ձախ ափին՝ 26 կմ հեռավորության վրա։ Գետի երկարությունը 16 կմ է։
Ակունքը գտնվում է ճահճուտներում, 27 կմ հարավ-արևելք Կայ գյուղի մոտ։ Գետը հոսում է հյուսիսում, անմարդաբնակ անտառում։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Կամսկի ավազանային շրջանին, գետի ջրատնտեսային տեղամասը՝ Վյատկա, գետի ենթաավազանը՝ ավազանի վտակ Կամի մինչև թափվելը Բելայա։ Գետի ավազանը՝ Կամա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 10010100112111100001143
Հիդրոլոգիական ուսումնասիրությունների կոդը - 111100114
Ավազանի կոդը - 10.01.01.001
Հիդրոլոգիական ուսումնասիրությունների հատորի համարը - 11
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Արշին

Արշին, երկարության հնացած միավոր, գործածության մեջ է եղել մինչև մետրական համակարգի ընդունումը (Իրան, Աֆղանստան, Բուլղարիա, Թուրքիա, Հարավսլավիա, Ռուսաստան)։
Տարբեր երկրներում արշինի չափը տարբեր է եղել՝ տատանվելով 65,2-112 սմ սահմաններում։ Օրինակ, Ռուսաստանում 1 արշինը = 28 դյույմի = 71,12 սանտիմետր)։
Դվինի եկեղեցական ժողով (719-720)

Անվան այլ կիրառումների համար տե՛ս՝ Դվինի եկեղեցական ժողով (այլ կիրառումներ)Դվինի եկեղեցական ժողով 719 կամ 720 թվականին Արմինիա կուսակալության մայրաքաղաք Դվինում Հովհաննես Գ Օձնեցու կաթողիկոսի գլխավորությամբ հրավիրված ազգային-եկեղեցական ժողով։ Ժողովը հետապնդել է երկու նպատակ։

ընդունել և վերջնական տեսքի է բերել Հովհաննես Գ Օձնեցու՝ կանոնական ցաքուցրիվ նյութերից ընտրությամբ հավաքած և կազմած ժողովածուն, որը հայտնի է «Կանոնագիրք» անունով։
Դվինում նոր ժողով հրավիրելը արձագանքն էր ժամանակի քրիստոնյա Արևելքում սրված դավանական վեճերի, ինչպես նաև պայմանավորված էր քաղկեդոնականների, նեստորականների, նաև՝ Հայ եկեղեցու ներսում հանդես եկած աղանդների (պավլիկյաններ, մծղնեականներ) դեմ պայքարի անհրաժեշտությամբ։Դվինի Զ ժողովն ընդունել է նաև 32 հոդվածից կազմված մի կանոնախումբ, որը հայտնի է «Կանոնք տեառն Յովհաննիսի Իմաստասիրի Հայոց կաթողիկոսի» անունով։ Այդ կանոններով որոշվել է Հայ եկեղեցու ժամերգության կարգը (նշելով առավոտյան, երեկոյան, գիշերային պաշտամունքները, կիրակնօրյա ժամերգությունները), ի մի են ժողովվել Գրիգոր Ա Լուսավորչի, Սահակ Ա Պարթևի, Հովհաննես Ա Մանդակունու բոլոր կանոնները և կարգերը (կանոն ԻԱ–ԻԵ)։
Ի կանոնով որոշվել են «Սուրբ Աստված» երգի «խաչեցարի» հավելման, ԻԶ և Լ կանոններով՝ Քրիստոսի Ծննդյան և Մկրտության տոնը հունվարի 6-ին կատարելու, Ը կանոնով՝ անապակ գինու և անխմոր հացի գործածության վերջնական խնդիրները։ ԼԲ կանոնով խստիվ արգելվել է օթևան տալ կամ հաղորդակցվել պավլիկյան աղանդավորների հետ։


== Տես նաև ==
Դվինի եկեղեցական ժողով (506)
Դվինի եկեղեցական ժողով (554)
Դվինի եկեղեցական ժողով (609-610)
Դվինի եկեղեցական ժողով (645)
Դվինի եկեղեցական ժողով (648)


== Արտաքին հղումներ ==
Հայաստանյայց առաքելական եկեղեցու ժողովներ, պաշտոնական կայք
Մարկիոնականություն

Մարկիոնականություն, գնոստիկյան կրոնափիլիսոփայական ուսմունք, հերետիկոսություն քրիստոնեությունում։ Առաջացել է 2-րդ դարում, Մարկիոնի (85—180) վարդապետությունից։ Տարածում է գտել հատկապես Հռոմում, Եգիպտոսում, Պաղեստինում, Ասորիքում, Հայաստանում։ Մարկիոնականության հիմնական սկզբունքները շարադրված են եղել Մարկիոնի չպահպանված «Հակաթեզեր» գրվածքում։ Մարկիոնականության հիմքում արևելյան կրոններին հատուկ երկվությունն էր՝ բարու (հոգի) և չարի (նյութ) հակադրությունը։ Այն ընդունում էր ևս մեկ նախասկիզբ՝ արդարը (օրենքի աստված), որն էլ իբր ստեղծել է մարդկանց։ Օրենքի աստվածը թեև բացարձակ արդարության կրողն է, բայց նրան խորթ են սերն ու գթությունը, և այդ պատճառով մարդիկ հակվել են չարին, ընկել նրա տիրապետության տակ։ Ըստ մարկիոնականության՝ մարդկությանը չարից փրկելու է բարու աստվածը, որն այդ նպատակով արդեն երկիր է ուղարկել Քրիստոսին (Մեսիա), նրա միջոցով մարդկանց պարգևել փրկության հնարավորություն՝ սովորեցրել սիրել ու գթալ։ Այս կրոնը ժխտում էր Հին կտակարանը, Նոր կտակարանից սրբագրումներով ընդունելի համարում միայն Ղուկասի Ավետարանը և Պողոս առաքյալի առաջին 10 թղթերը։ Հակառակ եկեղեցու՝ մարկիոնականություն քարոզում էր ընդհանուր քահանայություն (այդ թվում նաև կանանց համար), կողմնակից էր ծայրահեղ ճգնակեցության և կուսակրոնության։ Քրիստոնեության ձևավորվող դոգմաներին այն հակադրում էր համեմատաբար ազատ կրոն, որը նրա դեմ առաջ բերեց եկեղեցու կատաղի հալածանքը։ Մարկիոնականության դեմ գրվել են բազմաթիվ հակաճառություններ (Հուստինոս, Թեոփիլոս Անտիոքցի, Իրենիոս, Տերտուլիանոս, Եզնիկ Կողբացի և ուրիշներ)։ Կոստանդինոս Մեծի օրոք (306—337) մարկիոնականությունը պաշտոնապես արգելվեց Հռոմեական կայսրությունում։ Արևելքում գոյատևեց մինչև 5-րդ դարի կեսը՝ աստիճանաբար ձուլվելով մանիքեությանը։
Զավեն Բադոյան

Զավեն Լևոնի Բադոյան (դեկտեմբերի 22, 1989(1989-12-22), Երևան, Հայկական ԽՍՀ, ԽՍՀՄ), հայ պրոֆեսիոնալ ֆուտբոլիստ։ Հայաստանի ազգային հավաքականի կիսապաշտպան։
2010 թվականի ապրիլին հրավիրվել է Հայաստանի երիտասարդական հավաքական, իսկ արդեն մայիսի 20-ին կայացավ իր նորամուտը Էստոնիայի դեմ խաղում.
2011 թվականին Բադոյանը հրավիրվեց ազգային հավաքական, նա ընդգրկվեց Ռուսաստանի դեմ խաղի հավաքականի թեկնածուների կազմում, բայց նա դուրս չեկավ խաղադաշտ և նա ազգային հավաքականի կազմում խաղաց օգոստոսի 10-ին Լիտվայի դեմ խաղում։


== Ծանոթագրություններ ==
Ժողովածու (837)

Ժողովածու (837), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 837 թվի տակ։ Ձեռագիրը գրվել է 1627-1630 թվականներին Գոհար գրչի կողմից։ Ծաղկող՝ Գոհար։ Ունի 13×10սմ չափս։ Ձեռագիրը կազմված է 297 թերթից։ Կազմը` կաշեպատ տախտակ դրոշմազարդ, աստառը՝ դրոշմազարդ կտավ։ Հիշատակարաններ՝ 158բ, 292ա, հետագայում՝ 202ա (1720), 294ա (17 դ․):


== Բովանդակություն ==
Ի Կանոնդրոց հայոց։
Հարցումն Արձանայ և պատասխանիք Եզնկայ։
Հարցումն Աշոտայ և պատասխանիք Եզնկայ։
Խրատք (Յովհ․ Երզնկացի, Յովհ․ Գառնեցի)։
Վասն ազգականութեան հարց, զոր եօթն պորտն կոչի։
Դաւթի Ալաւկայ որդւոյ Կանոնք։
Յակ․ Ղրիմեցւոյ Յաղագս ազգականութեան։
Խրատ ազգականութեան վասն ամուսնացելոց։


== Ծանոթագրություններ ==
Ասնալմարայի ամրոց

Ասնալմարայի ամրոց (իսպ.՝ castillo de Aznalmara), գտնվում է Կադիս նահանգում։ Հանդիսանում է մավրիտանական շրջանին պատկանող 13-14-րդ դարերի կառույց, որը գտնվում է բլրի բարձունքին` դեմքով դեպի Թավիզնայի ափերը։ Ստրատեգիական կառույց (Սերրանիա-դե-Կադիս) Վենաօքազ քաղաքապետարանի մոտ։ Այսօր այդ ամրոցը ձևավորված է ճարտարապետական կարևորագույն տարրերով` ամուր պատեր, քառակուսի ատամնավոր աշտարակներ։ Քրիստոնյաների կողմից գրավվել է 1410 թվականին։ Պահպանում է նմանությունը իր սկզբնական տեսքին։


== Տես նաև ==
Bienes de interés cultural de la provincia de Cádiz


== Ծանոթագրություններ ==


== Արտաքին հարաբերություններ ==
Instituto Andaluz del Patrimonio Histórico
Castillo de Aznalmara o de Tavizna
Պյատնիցկոե (գյուղ, Սմոլենսկի մարզ)

Անվան այլ կիրառումների համար տե՛ս՝ ՊյատնիցկոեՊյատնիցկոե (ռուս.՝ Пятницкое), գյուղ Ռուսաստանի Սմոլենսկի մարզի Կրասնինսկի շրջանի կազմում։
Բնակչությունը 2007 թվականին գրանցված տվյալներով կազմում էր 4 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Լեյքլենդ Մեջիք

«Լեյքլենդ Մեջիք» (անգլ.՝ Lakeland Magic), ամերիկյան պրոֆեսիոնալ բասկետբոլային ակումբ, որը տեղակայված է Ֆլորիդա նահանգի Լեյքլենդ քաղաքում և հանդես գալիս NBA Ջի լիգայի արևելյան դիվիզիայում։ Տնային հանդիպումները թիմն անցկացնում է «Ար-Փի ֆանդինգ սենթր» (RP Funding Center) կոչվող մարզապալատում։ Հիմնադրվել է 2008 թվականին՝ «Էրի Բեյհոքս» անվամբ։
Հանդիսանում է Բասկետբոլի ազգային ասոցիացիայի «Օռլանդո Մեջիքի» կրտսեր ակումբը (ֆերմա ակումբ)։


== Ծանոթագրություններ ==


== Արտաքին հղումներ ==
Պաշտոնական կայք
Ալտու Ժեկիտիբա

Ալտու Ժեկիտիբա (պորտ.՝ Alto Jequitibá), համայնք Բրազիլիայում՝ Մինաս Ժերայս նահանգի կազմում։ Գտնվում է Զոնա դա Մատայի հարավարևմտյան մասում։ Բնակչությունը կազմում է 9214 մարդ՝ 2006 թվականի տվյալներով։ Գրավում է 152,737 կմ2 տարածք։ Բնակչության խտությունը կազմում է՝ 60,3 մարդ/կմ2։


== Պատմություն ==
Քաղաքը հիմնադրվել է 1953 թվականի դեկտեմբերի 12-ին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է՝ 22.742.499,00 ռեալ (տվյալները Բրազիլիայի աշխարհագրության և վիճակագրության ինստիտուտի)
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 2.564,85 ռեալ (տվյալները Բրազիլիայի աշխարհագրության և վիճակագրության ինստիտուտի)
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,735 (տվյալները ՄԱԿ-ի զարգացման ծրագրի)։
Արե (այլ կիրառումներ)

Արե, կարող է վերաբերել՝

Արե - գյուղ Արևմտյան Հայաստանում, Դիարբեքիրի վիլայեթի Դիարբեքիրի գավառում
Արե - կոմունա Իտալիայում, գտնվում է Վենետո մարզում՝ Պադուա գավառում
The Daily Telegraph

«The Daily Telegraph» (հայերեն՝ Դեյլի թելեգրաֆ, երբեմն ուղղակի The Telegraph, հայերեն թարգմանությամբ՝ հեռագիր), բրիտանական ամենօրյա թերթ, որը հրատարակվում է 1855 թվականից սկսյալ։ Մեծ Բրիտանիայի ամենահայտնի պարբերականներից մեկը։ Օրական միջին տպաքանակը կազմում է շուրջ վեց հարյուր հազար օրինակ։
Առաջին համարը լույս է ընծայվել 1855 թվականի հունիսի 29-ին՝ «The Daily Telegraph & Courier» անվանումով։ Հիմնադրվել է գնդապետ Արթուր Սլայի կողմից։ Ստեղծման միակ նպատակն է եղել քննադատել Քեմբրիջի հերցոգ Գեորգին, որը բրիտանական բանակի ապագա ղեկավարն էր լինելու։ Մի քանի ամիս անց թերթը գնվեց հրատարակիչ Ջոզեֆ Մոսես Լեվիի կողմից։ Վերջինս այդ ժամանակ The Sunday Times թերթի ղեկավարն էր։ Ջոզեֆը կամենում էր ստեղծել նոր էժան թերթ, որը հասու կլինի ընթերցողների լայն շրջանակներին։ 1855 թվականի սեպտեմբերի 17-ին լույս տեսավ «The Daily Telegraph & Courier» թերթի վերափոխված տարբերակը։ Անվանումը կրճատվել է 1856 թվականին և այդ թվականից ցայսօր կրում է «The Daily Telegraph» վերնագիրը։ Այն նույն թվականին Բրիտանիայում կոչվեց «ամենամեծ, ամենալավ և ամենաէժան թերթն աշխարհում»։ Դրանից հետո թերթը դարձավ Մեծ Բրիտանիայի ամենամեծ տպաքանակն ունեցող թերթը։ 

1937 թվականի հոկտեմբերին հրատարակությունը միավորվեց Morning Post-ի հետ (հիմնադրված 1772 թվականին) և սկսեց կոչվել «The Daily Telegraph & Morning Post»: Այս անվանումով թերթը լույս տեսավ ընդհուպ մինչև 1969 թվականը, որից հետո կրկին հանդես եկավ նախկին անվանումով։
1985 թվականի հունիսին թերթի բաժնետոմսերի մի մասը ձեռք բերեց կանադացի մեդիամագնատ Կոնրադ Բլեքը։
2004 թվականին, դատական քննության արդյունքում, թերթը 665 միլիոն ֆունտ ստերլինգի դիմաց անցավ «Բարկլայ եղբայրներ» ընկերությանը։ Այս ընկերությանն են պատկանում նաև ամերիկյան Chicago Sun-Times և իսրայելական Jerusalem Post պարբերականները)։


== Կառուցվածք ==
Ժամանակակից Դեյլի թելեգրաֆը բաղկացած է 3 մշտական բաժիններից՝ լուրեր, բիզնես և սպորտ։ Բացի դրանից, ամեն օր լույս է տեսնում նաև թեմատիկ խորագրերը.

Երկուշաբթի՝ աճուրդներ, քո բիզնեսը, արվեստ, նորաձևություն, առողջություն, լավ ինքնազգացողություն
Երեքշաբթի՝ հաղորդակցություն, արվեստ, ոճ, առողջություն
Չորեքշաբթի՝ գիտություն, առողջություն, արվեստ, կրթություն
Հինգշաբթի՝ արվեստ, ոճ, օրենք, Լոնդոնի անշարժ գույք, The New York Times-ի հատուկ առաջարկներ
Որբաթ՝ առողջություն, արվեստ, նորաձևություն, կինո
Շաբաթ՝ ծնողներ և կրթություն, գյուղ, նորաձևություն, տուն, սնունդ և խմիչքներ, շոպինգ, Telegraph magazine, հեռուստատեսություն և ռադիո, քո փողերը, ավտոմեքենաներ, ճանապարհորդություն, անշարժ գույք, արվեստ+գրքեր, այգեգործություն, ուիքենդ։


== Հայտնի լրագրողներ ==
Ֆերդինանդո դելլա Գատտինա
Սելիա Ուոլդեն


== Sunday Telegraph ==
«Սանդի թելեգրաֆ» (The Sunday Telegraph), կիրակնօրյա հավելված, որը լույս է տեսնում սկսյալ 1961 թվականի փետրվարի 5-ից։ Այսօրվա դրությամբ այն լույս է ընծայվում 656 055 տպաքանակով։


== Ծանոթագրություններ ==


== Արտաքին հղումներ ==
Telegraph.co.uk (Պաշտոնական կայք) Archived 2018-01-25 at the Wayback Machine.
Ալմուսաֆես

Ալմուսաֆես (իսպ.՝ Almusafes), բնակավայր և մունիցիպալիտետ Իսպանիայում։ Մտնում է Վալենսիա մարզի մեջ, Վալենսիա ինքնավար համայնքում։ Մունիցիպալիտետը գտնվում է Ռիբերա- Բախա համայնքում։ Զբաղեցնում է 10,77 կմ² տարածք։ Բնակչությունը 8358 մարդ։ Հեռավորությունը մարզի վարչական կենտրոնից 18 կմ։


== Արտաքին հղումներ ==
Պաշտոնակամ կայք Archived 2009-04-16 at the Wayback Machine.


== Ծանոթագրություններ ==
425

425 թվական, ոչ նահանջ տարի, ըստ Գրիգորյան օրացույցի սկսում է չորեքշաբթի օրը։ Սա մեր թվարկության 425 թվականն է, 
V դարի 25-րդ տարին։


== Դեպքեր ==


== Ծնունդներ ==


== Մահեր ==